98 (Tu. Fn. L. NEEs AB EsENBECK, 
minorem, in cortice coriariorum sub dio coacervato inve- 
nit Libertia nobisque exempla utriusque misit. | 
29. Pezizae etiam generis species duae novae, vel eius- 
dem fortasse novae speciei duae formae singulares, e Phialea- 
rum cyathoidearum tribu, in Sc/erotiis quercino et compla- 
nato nascentes, ab eadem Làbertia observatae sunt nobisque tra- 
ditae; quarum alia exempla Sclerotium radicali fibra evidenter 
perforantia in corpus eius penetrabant, alia autem ex communi 
potius substrato emergere videbantur. Quam ob rem etiamsi 
longe alia sit ratio harum Pezizarum atque Agarici memorati, 
ex primordiis suis, Sclerotio similibus, aut penitus se evolven- 
tis, aut sub aliena ista globuli simplicis forma persistentis, sci- 
licet cum Pezizae in Sclerotio sive casu, sive electione vel prae- 
destinatione quadam, illato vel inserto iis semine, more parasi- 
tarum crescant, Agaricus contra per se quidem non diversus sit 
ab isto quod videbatur Sclerotium; nihilo secius tamen maxi- 
me memorabilis videtur eiusmodi Fungorum alius ordinis cum 
Sclerotiis coniunctio. 
